**IRIS PROJECT 2012 - Hoffmann Kriszta projekt koordinátor**

(2012. március 1. és 2012. október 31.)

**A kezdetek ...**

*2010. tavasza*

A zürichi Flora Dora nevű szervezet ekkor kezdte el feltérképezni és összegyűjteni azokat a szervezeteket és szakembereket, akik Magyarországon az utcai prostitúció problémájával a gyakorlatban foglalkoznak.

*2010. november*

Első találkozó Zürichben (résztvevők a Baptista Szeretetszolgálat, a Félúton Alapítvány, a Flora Dora, az INDIT Közalapítvány, a Periféria Egyesület, a Sex Educatio Alapítvány és a Szexmunkások Érdekvédelmi Egyesületének munkatársai).

*2011. január*

Intézménylátogatás és szakmai műhely Budapesten.

*2011. január- március*

Folyamatos egyeztetések, pályázatírás.

*2011. június*

A svájci-magyar munkacsoport hálózati találkozója Budapesten.

Résztvevő szervezetek, intézmények: a Flora Dora, a Sex Educatio Alapítvány, az INDIT Közalapítvány, a Periféria Egyesület, a Nemzeti Erőforrás Minisztérium, a Baptista Szeretetszolgálat, az International Organization of Migration, a Nemzeti Nyomozó Iroda, a Félúton Alapítvány, az Országos Kríziskezelő és Információs Telefonszolgálat, a Kornis Klára Gyermekotthon, a Szexmunkások Érdekvédelmi Egyesülete.

*2011. július – szeptember*

A munkacsoport átstrukturálása, a konzorcium véglegesítése, és a végső pályázati anyag kidolgozása.

**A konzorcium**

* Stadt Zürich Soziale Einrichtungen und Betriebe Frauenberatung Flora Dora
* Sex Educatio Alapítvány, Budapest
* INDIT Közalapítvány, Pécs
* Periféria Egyesület, Nyíregyháza

**A projekt anyagi háttere**

A *Svájci-Magyar Együttműködési Program* keretében nyertünk támogatást a Svájci Hozzájárulás - Testvértelepülési és Partnerségi Pályázati Alap partnerség komponensére benyújtott pályázat keretében, *„Szociális szolgáltatások fejlesztése prostitúcióban élő magyar nők részére Magyarországon és Svájcban”*címmel.

**A projekt célja**

Az együttműködésben dolgozó három magyar és egy svájci szervezet olyan*szociális szolgáltatási koncepció*t dolgozott ki, amely képes javítani a prostitúcióban élő nők helyzetén, életkörülményein és életesélyein.

**Projekt tevékenységek**

*Lobby munka:* az országos és helyi döntéshozók, egyéb kormányzati képviselők, a témában kompetens szakemberek megkeresése, informálása a projekt célkitűzéseiről, az elvégzett munkáról, az elért eredményekről, kidolgozott javaslatokról.

A *magyarországi tanulmányút* megvalósítása során lehetőség nyílt találkozni a hálózat tagjaival, felmérni a közös pontokat, lehetőségeket, átbeszélni a szakmai műhelyek keretében az utcai megkereső munka lehetőségeit és tapasztalatait, valamint összehasonlítani a svájci és a magyar jó gyakorlatokat.

A terepmunka során megvalósított *kutatás* keretében *interjúk és kérdőívek* felvételére került sor prostitúcióban élő nőkkel és a témában kompetens szakértőkkel. A kutatás témája: a prostitúció jelenségének alaposabb megismerése, a migráció okai, az igénybe vehető szociális szolgáltatások összehasonlítása Svájcban és Magyarországon a prostitúcióban élő nők szemszögéből.

A*zürichi tanulmányutak* során a magyar szociális munkások részt vettek a Flora Doránál a napi terep és irodai munkában (tapasztalatcsere, esetmegbeszélés, közös utcai megkereső munka, közös ügyfélellátás, a magyar származású prostitúcióban élő nők szükségleteinek felmérése; hazatérés előtt álló ügyfelek felkészítése, naprakész információkkal való ellátásuk a Magyarországon igénybe vehető ellátási formákról).

A *módszertani kiadvány* komplex összegzése a konzorcium szakmai tapasztalatának a prostituáltakkal végzett utcai megkereső munkáról. A kiadványban bemutatásra kerülnek a hazai és a svájci bevált szakmai gyakorlatok, a jogszabályi és intézményi háttér feltérképezése, a jelenség leírása, a szakmai protokoll, mely reflektál a terepmunka során felmerülő problémákra és lehetséges megoldásokat kínál azokra.

A *zárótanulmány* tartalmazza a projekt bemutatását, a projekttevékenységek teljes összefoglalását és értékelését; a konzorciumi partnerek és a hálózati partnerek munkájának ismertetését; tartalmaz egy beszámolót a kutatás eredményeiről; a prostitúcióból való kilépési lehetőségek feltérképezésének eredményeit; javaslatokat, konkrét ajánlásokat, a hazai és külföldi jó gyakorlatok alapján a hazai jogszabályok és a szociális szolgáltatási koncepció ki ill. átdolgozására vonatkozóan.

A *projektzáró találkozó* Budapesten került megrendezésre.

A találkozó célja a projekt értékelése, az elkészült kiadványok bemutatása, az eredmények összegzése és disszeminálása.

**Eredmények számokban**

* 1 hetes Magyarországi tanulmányút
* 4 x 2 hetes Zürichi terepmunka
* 120 kérdőív
* 23 szakértői interjú
* 10 életút interjú prostitúcióban élő nőkkel
* 1 módszertani kézikönyv - Utcai szociális munka prostitúcióba élő magyar nőkkel Magyarországon és Zürichben
* 1 projekt kiadvány IRIS 2012 - "Szociális szolgáltatások fejlesztése prostitúcióban élő magyar nők részére Magyarországon és Svájcban" - Helyzetkép és teendő
* Kapcsolatfelvétel és stratégiai egyeztetés összesen 51 svájci, holland és magyar szervezettel

**További információk a projekttel kapcsolatban:**

**Weboldal:** http://sexeducatio.hu/index.php?subpage=iris2012

**Email:** irisroject2012@gmail.com